13. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 38465 της 21 Μαΐου/8 Ιουν. 1979 (ΦΕΚ Β΄ 545) Περί τροποποιήσεως της υπ’ αριθ. 510/1977 αποφάσεως του Υπουργού Δικαιοσύνης. Έχοντες υπ’ όψει: 1.Τας διατάξεις του άρθρ. 3 παρ. 2 του Νόμ. 378/1976 «περί συστάσεως Κλάδου και τακτικών θέσεων Επιμελητών Ανηλίκων παρά τοις Δικαστηρίοις Ανηλίκων». 2.Την υπ’ αριθ. 510/77 απόφασιν ημών, ως ετροποποιήθη μεταγενεστέρως, και 3.Τας υφισταμένας υπηρεσιακάς ανάγκας, αποφασίζομεν: Τροποποιούντες εν μέρει την άνω απόφασιν ημών, αυξάνομεν κατά μίαν τας θέσεις του Δικαστηρίου Ανηλίκων Καρδίτσης, ανερχομένων εις 3, επί αντιστοίχω μειώσει των θέσεων του Δικαστηρίου Ανηλίκων Μυτιλήνης, λόγω των ηυξημένων αναγκών του πρώτου εκ των ανωτέρω Δικαστηρίων. 